Pasojat e konfliktit në Afganistan
Spitalet në vend po përballen një numri më të madh viktimash
Konflikti në Afganistan është intensifikuar, ndërsa forcat luftarake ndërkombëtare përgatiten të tërhiqen nga vendi. Fraksione të ndryshme po luftojnë që të rrisin ndikimin dhe të fitojnë terren, ndërkohë që civilët janë mbërthyer në mes të zjarrit të armëve. Korrespondentja Sharon Behn e Zërit të Amerikës njofton nga Kabuli për një spital italian bamirësie, që përpiqet të shërojë viktimat e luftës ndërsa ndihmat ndërkombëtare fillojnë të pakësohen. Mjekët këtu u detyruan t’i prisnin këmbën këtij vogëlushi pasi një plumb e dëmtoi atë pa shpresë shpëtimi. Koordinatori mjeksor, Luca Radaelli i spitalit Italian të Urgjencës, thotë se ky djalë është një prej qindra fëmijëve. Ai thotë se ndërsa palët në konflikt luftojnë për kontroll territoresh, numri i viktimave të luftës, që vijnë në spitale ka arritur nivele rekord. Kjo qendër operacionesh me 97 shtretër në Kabul është një prej 3 spitaleve dhe 40 klinikave të ndihmës së shpejtë në Afganistan, të administruara nga spitali emegjent italian. Ndërsa trupat ndërkombëtare përgatiten të tërhiqen nga Afganistani, fondet për grupet emergjente kanë filluar të pakësohen. Zëdhënësja e Misionit të Kombeve të Bashkuara për ndihmat në Afganistan, Nilab Mobarez thotë se ky vendi ka shumë nevojë që ndihmat të vazhdojnë. Mes pluhurit dhe kaosit në Kabul, spitali emergjent është një oaz pastërtie, paqeje dhe kujdesit shëndetsor falas dhe me një cilësi të lartë, i financuar nga donatorët ndërkombëtarë të këtij grupi. Kirurgu Shukoor Sardar ka shpëtuar qindra jetë njerëzish këtu. Të plagosurit e luftës si Malang, i cili mori shumë plagë kur sulmuesit hapën zjarr pa pushim ndaj makinës së tij, vijnë këtu nga gjithë Afganistani. Ndërsa misioni i trupave të huaja do të pakësohet gjatë vitit të ardhshëm, personeli i këtij spitali pret më shumë pacientë.